Syndebukk

Syndebukk er et menneske eller en gruppe mennesker som urettmessig blir tildelt skyld og ansvar for feil, fiaskoer eller andre konfliktfremkallende forhold. 
Historien om syndebukken er beskrevet i både det gamle og nye testamentet i Bibelen. I Tredje Mosebok kapittel 16 fortelles det om strenge regler for soningsoffer for israelittene. De skulle blant annet legge alle sine synder på hodet på en geitebukk som deretter skulle drives ut i ødemarka. Disse syndofferbukkene bar dermed med seg alle syndene bort fra folket slik at gruppa ble skyldfri.Tredje Mosebok kapittel 16: Den store soningsdagen I Brevet til hebreerne kapittel 10 er syndebukken et bilde på Jesus, som i likhet med syndebukken tok på seg alle folks synder.Brevet til hebreerne kapittel 10: Kristi offer tar bort synden Tilsvarende syndeoffer har også forekommet i andre oldtidskulturer.
Begrepet blir i dag praktisk talt kun brukt i overført betydning om en person eller en gruppe mennesker som blir tildelt skyld for en katastrofe, problemer eller en situasjon som vedkommende ikke kunne påvirke.

Å utpeke syndebukker i moderne forstand har vist seg å være et viktig propagandaredskap og politisk verktøy. For eksempel utpekte nazistene jødene som de ansvarlige for det økonomiske uføret og den politiske kollapsen i Tyskland. Grupper som tradisjonelt har blitt utpekt til syndebukker i forskjellige sammenhenger har gjerne omfattet negre, innvandrere, kommunister, kapitalister, hekser, kvinner, fattige, jøder, spedalske, homofile, funksjonshemmede, sigøynere, tatere og en lang rekke andre grupper, oftest minoritetsgrupper.

I postindustrialiserte samfunn blir det å utpeke minoritetsgrupper som syndebukker i stadig sterkere grad fordømt. 

 Se også 
 Prügelknabe, hoffgutt av lav rang som i tidligere tider mottok prylestraff som stedfortreder for en adelsgutt eller prins
 Offer
 Skamstraff
 Mobbing

 Referanser 

 Eksterne lenker 


Kategori:Sosiologi
Kategori:Fabelvesen
Kategori:Jødedom
Kategori:Ord og uttrykk
Kategori:Hebreerbrevet